Publication: Magyar Közlöny
Issue: MK-2010-74 (Year: 2010, Number: 74)
Era: contemporary
Section: „2. számú melléklet a 191/2002. (IX. 4.) Korm. rendelethez
Paragraph Index: 141

2. C-MODUL: A típusnak való megfelelés 1. Ez a modul az eljárásnak azt a részét írja le, ahogyan a gyártó vagy az Európai Gazdasági Térségben letelepedett meghatalmazott képviselõje biztosítja, és nyilatkozatával megerõsíti, hogy a gyártott robbanóanyag azonos a típus megfelelõségérõl szóló tanúsítványban leírt típussal, és kielégíti e rendelet vonatkozó követelményeit. A gyártó köteles minden robbanóanyagon a „CE” megfelelõségjelölést elhelyezni, és az EK megfelelõségi nyilatkozatot kiadni. 2. A gyártónak minden szükséges intézkedést meg kell tennie, hogy a gyártási eljárás biztosítsa a gyártott terméknek a típus megfelelõségérõl szóló tanúsítványban leírt típussal való azonosságát, és e rendelet követelményeinek való megfelelését. 3. A gyártó vagy az Európai Gazdasági Térségben letelepedett meghatalmazott képviselõje köteles a termék utolsó gyártásának idõpontjától számított legalább 10 évig megõrizni az EK megfelelõségi nyilatkozat egy másolatát. 4. A bejelentett szervezet a maga által választott idõközönként szúrópróbaszerû termékvizsgálatot végez vagy végeztet. A bejelentett szervezet a kész gyártmányok közül a helyszínen kivett megfelelõ mintát vizsgáltatja. A vizsgálatot a honosított harmonizált szabványokban meghatározott vagy ezekkel egyenértékû vizsgálati eljárás szerint kell végezni annak megállapítására, hogy a termék megfelel-e az érintett irányelvek követelményeinek. Ha egy vagy több vizsgált termék nem felel meg a követelményeknek, a bejelentett szervezetnek meg kell tennie a megfelelõ intézkedéseket. 5. A bejelentett szervezet felelõsségére a gyártónak fel kell tüntetnie a bejelentett szervezet azonosító számát és a tanúsítvány számát a termékeken.

Source: https://magyarkozlony.hu/hivatalos-lapok/02f69c94ebdf518b76c08754e59ab0c209b837e4/dokumentumok/834730357cbea0c5a8d9a0c806e65c813dfef740/letoltes